Япэ дыдэу яухуэнущ
Къэрэшей-Черкесым жыджэру зыхуегъэхьэзыр япэ дыдэу республикэм къыщызэIуахыну технопаркыр ухуэным. Проектым теухуауэ щытащ иджыблагъэ КъЧР-м и Iэтащхьэ Темрезов Рэшид республикэм промышленностымрэ сатумрэкIэ и министр Аргун Муратрэ КъЧР-м мылъку, щIыгу зэхущытыкIэхэмкIэ и министр Поляков Евгенийрэ ядригъэкIуэкIа зэIущIэр. МинистерствитIыр проектым зэдолэжь, инвесторхэм зэпсэлъэныгъэхэр драгъэкIуэкI, зэгурыIуэныгъэхэр дащI. Технопаркыр Нэгъуей районым щаухуэнущ.
Министрхэм республикэм и Iэтащхьэр щагъэгъуэзащ лэжьыгъэр зэрекIуэкIым, проектым телэжьэну управляющэ компанэ къызэрызэрагъэпэщам. Технопаркым хэтынущ промышленнэ компанэ зыбжанэ, хыхьэхэкI цIыкIумрэ ику итымрэ я предприятэхэр. ЩIыгум епха дэфтэрхэр, хабзэхэр псынщIэу зэрагъэзэхуэну, коммунальнэ инфраструктурэр ухуэным икIэщIыпIэкIэ и ужь ихьэну Темрезов Рэшид унафэ ищIащ.
КъЧР-м и Iэтащхьэмрэ и Правительствэмрэ
 я пресс-къулыкъу
